Den Vest-Sjællandske Avis, 1829-11-21
Directeurerne for den Jernbane, som er anlagt fra Manchester til Liverpool, havde i April udsat en Præmie for den bedste Dampvogn til at bruge paa denne Bane. Den 6te Octbr. blev bestemt til at anstille Forsøg dermed, disse bleve foretagne 9 Engelske Mile fra Liverpool paa Jernbanen i 10 til 15000 Tilskueres Paasyn. Fire Dampvogne af forskiellige Opfindere concurerede med hinanden om Prisen; af disse løb Hr. Stephansons i Newcastle, kaldet Rocket uden Fragt 24 Engelske Mile (omtrent 5 Danske) i Timen; men den blev dog overgaaet af Vognen Novelty bygget af Dhrr. Breithwolte og Erikson i London; thi den løb til Alles Forbauselse 30 Engelske Mile (6 Danske) i Timen. Naar vi nu faae engang disse Jernbaner anlagte, een paa hver Side af Landeveien imellem Slagelse og Kiøbenhavn, og Dampvogne anbragte paa dem, saa spise vi tidlig til Middag, staae fra Bordet Kl. 1, sætte os paa Vognen, komme Kl. 3 til Kiøbenhavn, giøre vore Forretninger af, besøge vore gode Venner, bede dem om, at vi maae spise lidt tidlig den Aften, sætte os paa Vognen lidt før Kl. 8, og kunne ligge hjemme i vor Seng naar Kl. slaaer ti.) Den Tour lader sig endda høre, endskiønt man maaskee kunde blive lidt forpustet underveis men at seile med Captain Ross til Nordpolen, maatte man frabede sig; man har Vinter nok her i Aar, saa at man behøver ikke at reise saa langt for at fryse fordærvet. Dog skal det, saavidt man veed, endda gaae ham ganske taaleligt; men vist nok naae vore Efterretninger fra ham ikke ret langt. Han var med sit Dampskib Victory den 25de Juli under 57 N. Bredde. Dagen derpaa mødte ham en Storm; Skibet mistede Formasten; dog vilde Captainen ikke løbe ind i en Havn, for ikke at give Anledning til slemme Rygter. Da Vinden vendte sig, saa løbde Reisende efter 14 Dages Seillads ind i Havnen Holsteinborg i Grønland, hvor de traf paa det Engelske Skib Rockvood, som var forladt af sit Mandskab; de tog nu af dette den Most de manglede og forsynede sig med Levnetsmidler og Skibsfornødenheder. Efter faa Timers Forløb afseilede de igien, vel forsynede med alleslags. De Reisende befandt sig vel og vare især glade over at høre Jndvaanernes Forsikkring om, at de aldrig havde seet saa lidt Jis som i dette Aar, saa at dersom den nordvestlige Passage nogensinde skal lykkes, saa maae det være i Aar. Vinden var god, Veiret overordentlig heldigt, og Mandskabet forholdt sig ypperligt. Ombord paa Skibet var ogsaa den yngre Captain Ros, en Brodersøn af Chefen, som har været med ham paa hans forrige Polarreise og tillige ledsaget Captain Parti paa alle hans Expeditioner. - Man skulde dog ikke troe at dette Aars overordentlige tidlige og strenge Kulde er et Galanterie af Vinteren, som for at lette Captainen sin Seillads Norden om Amerika, har reist sig op af sin Polarstoel, rømmet Pladsen for den forvovne Søemand og taget Plads hos os. Saa galant pleier Naturen ikke at være; paa dens Uhøflighed mod Menneskene har man et nyt, og høist frapperende Exempel. Den 12te October mærkede man en Jordrystelse i Landsbyen Saanen i Kanton Bern; paa samme Dag fik et Bierg, som staaer i Nærheden af den store Montblank i Savoien, i den af sine herlige Vandfald saa berømte Sirdal, en stor Revne, og truer nu med at nedstyrte, saa at Beboerne deromkring toge Flugten til alle Sider. Jorden jevnes vel efterhaanden ved disse delige Opløsninger af Biergmasserne og Bierg fald; kun maae Udjevningen ikke foretages paa Menneskenes Hoveder; og Naboerne til dette Bierg vilde ikke finde megen Trøst i at istemme den bekiendte Sang: Og Alting jevnes naar man døer.